OpenLLM-France/wikimedia huggingface dataset:
# Hewlett-Packard

An Hewlett-Packard Company (berraet en HP, pe hp) simplaet en Hewlett-Packard a oa un embregerezh treuzvroadel stadunanat teknologiezhoù staliet en Palo Alto, Kalifornia. Produiñ a rae lodennoù urzhiataer lies koulz ha meziantoù liammet gant servijoù evit ar guzumerien hag an embregerezhioù bihan pe bras. Savet e oa bet an embregerezh en ur c'harrdi bihan e Palo Alto gant Bill Hewlett ha David Packard. Da gentañ penn e veze produet dafar test elektronek. HP e oa ar saver urzhiataerioù pennañ er bed etre 2007 ha 2013, betek ma voe kemeret e lec'h gant Lenovo.
Hewlett-Packard en deus ledanaet ar servijoù kinniget gant an embregerezh dindan an anv Hewlett Packard Enterprise d'ar 1añ a viz Du 2015. Hewlett-Packard, an embregerezh diazez, zo chomet war tachenn ar sevel urzhiataerioù ha moullerezioù gant an adanv HP Inc.

## Liammoù diavaez

* Lec'hienn ofisiel
# Hexe Lilli, der Drache und das magische Buch

Hexe Lilli, der Drache und das magische Buch ( Hexe Lilli, an Aerouant hag al levr hud) zo ur film alamanek graet gant an Aostrian Stefan Ruzowitzky diwar levrioù Hexe Lilli, skrivet gant Knister. Embannet eo bet ar film e 2009 (Mezheven e Spagn, Eost e Gall).
E-touez ar c'hoarierien: Pilar Bardem, eus Spagn...

## Liamm diavaez

* Pajenn IMDB
# Hexe Lilli

Hexe Lili (en alamaneg), pe Kika Superbruja e spagnoleg, zo ur rummad levrioù gant ar skrivagner alaman Knister, brudet en Alamagn hag e Spagn dreist-holl. Embannet eo bet an hanter anezho e galleg dindan an anv Magic Lili gant Hatier jeunesse.
E 1997 e voe embannet gant Knister e levr kentañ, "Kika Superbruja detective".

## An istorioù

Kika zo ur plac'hig a gav ul levr huderezh dindan he gwele. Ennañ ez eus ur breoù a ro tu dezhi da veajiñ en amzer.
Klask a ra mirout ouzh he zud da gavout he levr, ha n'eo ket aes, ha peoc'h ebet n'he devez gant he breur bihan Dani.
Ur rummad levrioù zo ivez gant troioù Kika hag he breur, Kika Superbruja y Dani. Atav e vez rannet al levrioù etre pevar pe bemp pennad.

## Filmoù

Tresadennoù bev a zo bet graet hag ur film gant Walt Disney Pictures zo deuet er-maez e 2009. Graet eo ar film gant an Aostrian Stefan Ruzowitzky. Deuet e oa er-maez e Spagn e miz Even 2009. Goude eo bet tro ar broioù all en Europa.

## Gwelout ivez

* Hexe Lilli, der Drache und das magische Buch

## Liamm diavaez

* Lec’hienn ofisiel ar film
# Hey Eugene!

Hey Eugene! eo trede albom at laz-seniñ stadunanat, eus Oregon, Pink Martini, e 2007. Tonioù rumba, lounge ha re klasel, a vez klevet ennañ.

## Kanaouennoù

* «Everywhere», savet gant China Forbes ha Thomas Lauderdale
* «Tempo Perdido»
* «Mar Desconocido»
* «Taya Tan»
* «City of Night»
* «Ojala»
* «Bukra wba'do»
* «Cante e Dance»
* «Hey Eugene!»
* «Syracuse» (ton gant Henri Salvador)
* «Dosvedanya Mio Bombino»
* «Tea For Two»
# Hezbollah

An Hezbollah, Hizbullah, Hizballah (arabeg : حزب الله ḥizbu-llāh, "Strollad Doue", "Strollad Allah") zo un aozadur politikel ha milourel libanat bet krouet e miz Mezheven 1982, e 1985 ent-kerfridiel. Ur strollad politikel chiit pouezus eo. Ul lu a zo dezhañ : aloubadeg Liban gant lu Israel e voe penn-kaoz krouidigezh al luskad.
Kuzul an Djihad eo skourr milourel an Hezbollah. Strollad Bloc'had Lealded d'ar Rezistañs eo anv ar skourr politikel ; dilennet e vez izili anezhañ evit parlamant Liban. Goude ma vije aet Abbas al-Musawi da Anaon e 1992 e tibabas ar strollad Hassan Nasrallah da sekretour-meur ha penn an aozadur. Renet e oa an aozadur gant hennezh betek e varv e su Beirout d'ar 27 a viz Gwengolo 2024, pa voe drouklazhet gant un argadenn-nij israelat.
War banniel an Hezbollah e lenner a-us un dorn enni un AK-47 ur pennad tennet eus ar C'horan (V, 56); « Ha neb a gemero Doue, e gannad hag an dud a feiz evel kenstourmerien a yelo ar maout gantañ rak trec'h e vo strollad Doue. ».

## Pennadoù kar

* Aozadur Badr
* Nerzhioù Al-Qods

## Notennoù ha daveennoù

* ↑ (fr) BETHSABÉE Salem, RENOULET Damien, Liban : l'armée israélienne annonce avoir "éliminé" le chef du Hezbollah Hassan Nasrallah, RTL, 28/09/2024
* ↑ (fr) Koran V,56. Kavet : 06 Gwengolo 2020.
# Meutad

Ur meutad (ha n'eo ket ur meudad) a zo un unanenn hed a wechall, kemm-digenn he zalvoudegezh hervez ar broioù, ar rannvroioù hag ar mareadoù.
Kement ha 2,54 cm e talv an inch Saoz, anvet "meutad teknikel etrebroadel" ivez, a vez arveret er Rouantelezh-Unanet, e [[Kanada}} hag en SUA dreist-holl. Daouzek meutad zo en un troatad.

## Gwelout ivez

* Meud
# Meven

Meven zo un anv-badez brezhonek.

## Tud
### Breizh

* Sant Meven, manac'h brezhon
* Meven Mordiern, skrivagner ha yezhour

### Alamagn

* Peter Meven, kaner c'hoarigan

## Anvioù-lec'hioù

Chomet eo an anv e lec'hioù zo:

### Breizh

* e Bro-Leon:
** Sant-Neven,
* e Bro-Oueloù:
** Tremeven-Goueloù,
* e Kerne:
** parrez Tremeven-Kemperle.
* e Bro-Sant-Maloù:
** Sant-Meven, ma emañ abati Sant-Meven ha bez ar sant.

### Kameroun

* Meven, ur gêriadenn e-barzh kumun Nkolafamba

## Notennoù ha daveoù

* ↑ Henri Guiriec, La Région de l'Ellé - bas et haut Ellé, e ti an aozer, 1939, (e galleg), pajenn 21
# Mewan

Ar Mewan (Maine e galleg) zo ur stêr e su Breizh ha kornaoueg Bro-C'hall. E departamant ar Vande emañ hec'h andon, e kumun Les Herbiers.
Graet e vez ar "Grande Maine" anezhi betek ma'n em gav gant ar "Petite Maine" e Saint-Georges-de-Montaigu. Goude en em gav e Breizh hag e treuz kêr Kelenneg-ar-Mewan ha goude en em daol er Sevr, e bro ar gwiniegi e Bro-Naoned.
Adkavet e vez an anv e hini ar muskadig : Muscadet-Sèvre et Maine (Muskadig Sevr ha Mewan).

## Kumunioù treuzet
### Bro-C'hall

* Les Herbiers
* Beaurepaire
* Saint-Fulgent
* Bazoges-en-Paillers
* Chavagnes-en-Paillers
* La Boissiere-de-Montaigu
* Saint-Georges-de-Montaigu, ma tegouezh ar “Petite Maine”
* Boufféré
* Montaigu
* Saint-Hilaire-de-Loulay

### Breizh

* Ruvelieg
* Sant-Leven-ar-C'hoad
* Kelenneg-ar-Mewan
* Maezon-ar-Gwini
* Kastell-Tepaod
* Sant-Fieg-ar-Mewan
* Gwerzhav, ma'n em daol er Sevr
# Meyer

Meyer ("Merer") zo un anv-tud alamanek.

## Tud

* Adolf Bernhard Meyer (1840–1911), naturour alaman
* Deon Meyer (1958), skrivagner afrikanek eus Suafrika
* Kuno Meyer (1858–1919), yezhoniour alaman
* Stephenie Meyer (1973), skrivagnerez stadunanat
# Meven (sant)

Meven (Mevennus e latin, Méen e galleg), ganet e Gwent (hiriv e Kembre) war-dro 540 ha marvet e 617, zo ur manac'h brezhon, deuet da Vreizh, ha lakaet da sant. Skrivet e voe e vuhez e 1084 gant ar manac'h Ingomar.

## E vuhez

Anavezet eo e vuhez dre ar skrid latin Vita Meveni. Deuet e vije da-heul Samzun da Vreizh, hag Aostell ganto.

## Anvioù-lec'hioù

Chomet eo an anv e lec'hioù zo.

### Breizh
#### Bro-Leon

* Sant-Neven

#### Bro-Oueloù

* Tremeven-Goueloù

#### Kerne

* Tremeven-Kemperle.

#### Bro-Sant-Maloù

* Sant-Meven, m'emañ abati Sant-Meven ha bez ar sant.

### Kernev-Veur

* St Austell
* St Mewan

## Notennoù ha daveoù

* ↑ (fr) Henri Guiriec, La Région de l'Ellé - bas et haut Ellé, e ti an aozer, 1939, pajenn 21.
# Meuvaines

Kumunioù Bro-C'hall :
| Anv | Meuvaines |
| Skoed | |
| Lec'hiadur Meuvaines e Kanton Ryes hag en Arondisamant Bayeux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Bayeux |
| Etrekumuniezh | Communauté de communes de Bessin, Seulles et Mer |
| Kanton | Ryes |
| Kod INSEE | 14430 |
| Kod post | 14960 |
| Maer | Yves de Joybert |
| Amzer-gefridi | 2008-2014 |
| Gorread | 7,36 km² |
| Led | 49° 19' 41" Norzh |
| Hed | 00° 33' 55" Kornôg |
| Uhelder kreiz | .. m |
| Uhelder bihanañ | 2 m |
| Uhelder brasañ | 63 m |
| Poblañs hep kontoù doubl | 147 (2008) |
| Stankter | 20 a./km² |
| Lec'hienn ar gumun | |
Meuvaines a zo ur gumun eus Bro-C'hall e departamant Calvados e Normandi.

## Istor
### XX$^{vet}$ kantved

* Eil brezel-bed, 1944 : lazhet e voe ur paotrig unnek vloaz e Meuvaines gant tennoù kanol e miz Gouere e-pad Aloubadeg Normandi.

## Monumantoù ha traoù heverk

* Iliz katolik Saint-Manvieu, XII$^{vet}$ kantved.
* Kastell Meuvaines, XVII$^{vet}$ kantved.
* Kastell Maronnes, XVII$^{vet}$ kantved.
* Manerioù.
* Geunioù an aod.

## Douaroniezh

* War aod Mor Breizh emañ Meuvaines.

## Emdroadur ar boblañs 1962-2008

Niver a annezidi

## Notennoù ha daveoù

* ↑ Mémorial des victimes civiles en Normandie
# Meveriañ trehontel

Ar meveriañ trehontel, pe MT, zo un teknik meveriañ degaset en India e 1955 gant Maharishi Mahesh Yogi. Implijet e vez ur mantra ha pleustret e vez azezet gant an daoulagad serret e-pad 15 pe 20 munutenn div wech bemdez.
# Mez

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Mez a c'hall bezañ:
* un evaj, ar mez
* frouezh an derv, ar mez
* mez ar gouzoug, pe an huegoù
Ouzhpenn-se e c'hall bezañ gwrizienn ar verb mezañ.

## Pennadoù kar

* Mezenn
* Mezh
# Mez (derv)

Ar mez zo frouezh ar gwez-derv. Eno emañ had ar gwez-se, un hadenn pe ziv e pep mezenn.
Hervez ar spesadoù gwez e c'hall o ment bezañ etre 1 ha 6 cm hirder hag etre 0,8 ha 4 cm tevder. Evit ma teufent da vezañ azv e vez ezhomm etre 6 ha 24 miz, hervez ar spesadoù.
Gwechall e vezent implijet evel boued da vareoù kernez, e stumm bleud dreist-holl.
Debret e vezont gant loened zo, evel ar moc'h-gouez pe ar gwiñvered.
* Quercus robur glas Bro-Skos
* Lithocarpus collettii Azia an Himalaya
* Quercus ilex Europa ar Su, Anatolia, Afrika goudrovanel
* Quercus phellos, Quercus falcata, Quercus alba ha Quercus coccinea
a vo kavet e Wikimedia Commons.
# Hama

Hama (Arabeg: حماة, hag a dalvez "gwikadell") zo ur gêr war glann ar stêr Orontes e kreiz Siria. Kerbênn gouarnouriezh Hama eo. Emañ e lec'h ma oa kêr istorel Hamat(h).

## Deskrivadur

410 000 annezidi zo o chom er gêr, ar pezh a ra anezhi ar pempvet kêr vrasañ e Siria, goude Damask, Aleppo, Homs ha Latakia.
Ur greizenn a-bouez eo Hama war dachenn al labour-douar hag ar greanterezh e Siria.
# Hamad bin Isa Al C'halifa

Hamad bin Isa Al C'halifa (en arabeg: حمد بن عيسى آل خليفة‎) eo roue Bahrein. Ganet eo d'an 28 a viz Genver 1950 e Riffa ha deuet da vezañ emir Bahrein d'ar 6 a viz Meurzh 1999 a-raok bezañ roue d'ar 14 a viz C'hwevrer 2002.
# Ham-en-Artois

Kumunioù Frañs :
| Anv | Ham-en-Artois |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Béthune |
| Etrekumuniezh | Communauté de communes Artois-Lys |
| Kanton | Norrent-Fontes |
| Kod INSEE | 62407 |
| Kod post | 62190 |
| Maer | Bernard Delétré |
| Amzer-gefridi | 2008-2014 |
| Gorread | 3,2 km² |
| Led | 50° 35' 23" Norzh |
| Hed | 02° 27' 32" Reter |
| Uhelder kreiz | 23 m |
| Uhelder bihanañ | 19 m |
| Uhelder brasañ | 33 m |
| Poblañs hep kontoù doubl | 981 (2007) |
| Stankter | 306 a./km² |
| Lec'hienn ar gumun | |
Ham-en-Artois a zo ur gumun eus departamant Pas-de-Calais (Bro-C'hall).

## Notennoù ha daveoù

* ↑ Cassini hag EBSSA
# Ham (chimpanze)

Ham, ganet e 1957 ha marvet d'an 19 a viz Genver 1983, brudet ivez evel Ham the Chimp pe Ham the Astrochimp, a oa ur chimpanze hag ar c'hentañ hominidae o vont en egor d'an 31 a viz Genver 1961.
Ul lodenn e oa kement-se eus steuñv egor Stadoù-Unanet Amerika. An anv Ham zo ur gwreskanv eus an arnodva en doa prientet anezhañ evit ar gefridi egorel, an Holloman Aerospace Medical Center, lec'hiet en Holloman Air Force Base e New Mexico. Bez' e oa ivez un doare da enoriñ penn an Holloman Aeromedical Laboratory, al letanant koronal Hamilton "Ham" Blackshear.
# Ham (mab Noe)

Ham a zo, hervez Levr ar C'heneliezh, ur mab da Noah (pe Noe) ha tad Kenaan. Breur e oa da Shem ha Yafet, ha hervez levr ar C'heneliezh (9-18-19) e voe poblet an douar a-bezh ganto goude al Liñvadenn-veur. Hervez ar Bibl e "welas noazhder e dad" mezv-dall hag e reas goap outañ. Ur wech dihun, Noah a "ouezas ar pezh en devoa graet dezhañ e vab yaouankañ" hag e villigas anezhañ hag e ziskennidi. Setu e gomzoù hervez an destenn : "Milliget ra vezo Kenaan ! Servijer ar servijerion ra vezo evit e vreudeur !"/ Lavarout a reas ouzhpenn " "Benniget ra vezo an Aotroù, Doue Shem ! Ha ra vezo Kenaan servijer dezhañ ! Frankiz da roio Doue da Yafet ! Ha ra chomo e tinelloù Shem ! ha ra vo Kenaan servijer dezhañ !". Ne gomz ket ken an destenn eus Ham ha tu zo da soñjal e oa Kenaan "mab yaouankañ " Noah. Shem a zo gwelet evel hendad Abraham (pe Abram pe Avram), da lavarout eo hendad ar Yuzevien hag an Arabed.
O vezañ ma vije bet Ham hendad Kenaaniz, met ivez Egiptiz, tud Etiopia ha Somalia, o deus klasket tud zo reiñ un diazez biblek d'o mennozhioù gouennelour en XIXvet kantved.

### Daveoù

* (fr) Dictionnaire culturel de la Bible, Cerf (ISBN 2-204-04028-2) ha Nathan (ISBN 2-09-188100-7), 1990;
* (fr) La Bible de Jérusalem", Cerf, embannadur 1998 , ISBN 2-204-06063-1.
* (br) Ar Bibl, 1 Al Lezenn, troidigezh diwar an hebraeg gant Per ar Gall ha Job Lec'hvien, an Tour-tan, 1981.

### Notennoù

* ↑ "La Bible de Jérusalem", Cerf, embannadur 1998 , ISBN 2-204-06063-1.
# Ham

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ham zo un anv-den hag anv-lec'h e meur a vro.

## Tud

* C'ham, pe Ham, mab da Noe, er Bibl.

## Lec'hioù
### Belgia

* Ham, e Limbourg
* Ham-sur-Heure-Nalinnes, e Hainaut (en Entre-Sambre-et-Meuse)
* Ham-sur-Sambre, e Jemeppe-sur-Sambre
* Ham, en Esneux

### Bro-Saoz

* Ham, e Kent
* Ham, e Wiltshire
* Ham, e-kichen Richmond
* West Ham, e Londres
Ham zo ivez ul lostger en ur bern anvioù-lec'hioù (kevatal da heim en alamaneg), evel
* Birmingham, Chatham, Cheltenham, Chippenham, Durham, Nottingham, Tottenham, Ockham, e Bro-Saoz,
* Wrexham e Kembre.

### Stadoù-Unanet

* Ham Lake, e Minnesota

### Bro-C'hall

* Ham, en departamant Somme, ma emañ ar c'hreñvlec'h savet gant tiegezh Ham
* Ham-sous-Varsberg, Basse-Ham ha Haute-Ham en Moselle
* Ham-en-Artois en Pas-de-Calais.
* Ham, e Cergy,
* Roches de Ham pe Roches du Ham, e Normandi ( Manche)
* Ham-sur-Meuse en Ardennes.

## Pennadoù kar

* East Ham
* West Ham
* Le Ham
* Hams
* Hamm
# Ham-sur-Sambre

Ham-sur-Sambre (walloneg: Han-so-Sambe) a oa ur gumun eus Proviñs Namur e Belgia. Gant Lezenn 1977 e voe lakaet e kumun Jemeppe-sur-Sambre.

## Istor
### XX$^{vet}$ kantved
#### Brezel-bed kentañ

* D’ar 21 ha d’an 22 a viz Eost 1914 e voe un emgann eno etre ar soudarded c'hall, gant ar 41vet Rujumant Troadegiezh en o mesk, hag an tirlu alaman.

## Monumantoù ha traoù heverk

* An iliz katolik.
* Iliz katolik Sant Viktor.

## Tud

* André Brasseur, sonour, bet ganet eno d'an 11 a viz Kerzu 1939.
* Ar c'hoarier ping-pong Daniel Nassaux, bet kampion Belgia dek gwezh, hag ar varc'hoarnourion Michel Lhoest ha Clément Doumont a zo o chom er gumun.

## Notennoù

* ↑ Istor ar 41vet Rujumant Troadegiezh e-pad ar brezel
# Ham (Belgia)

a vo kavet e Wikimedia Commons.
Ham (limbourgeg : Ham ivez) zo ur gumun e Belgia e proviñs Limbourg.
* Lec'hiadur
* Banniel
* Skoed

## Douaroniezh

* Gorread : 32,79 km²
* Poblañs (2022) : 11 163 a dud
* Stankter : 340 den/km²
# Fêtes d'Arvor

Ar Fêtes d'Arvor zo festoù e kêr Gwened abaoe 1928, gant sonerezh ha dilhad mod kozh. Dilennet e vez ur rouanez.

## Liammoù diavaez

* Lec'hienn ofisiel
* Vannes Bretagne Sud
# Fìobha

Fìobha (Fife e saozneg) zo ur c'h-county council en arvor reter Bro-Skos, ur seurt ledenez etre ar Firth of Forth ha Firth of Tay. A-stok emañ ouzh Perth and Kinross ha Clackmannanshire. Ur gontelezh e oa betek 1975, hag ur rannvro etre 1975 ha 1996, hag anvet Fifeshire er c'hartennoù saoz a-wechoùigoù. Ur vro digor war ar mor hag ar pesketa eo bet a-viskoazh ha tuet d'ober kenwerzh gant tud an douar-bras eo ivez. Gleann Rathais eo ar pennlec'h.

## Kêrioù pennañ

* Dùn Phàrlain pe Dunfermline,
* Cill Rìmhinn pe St Andrews,
* Cathair Challdainn pe Kirkcaldy : 48,108 a dud e 2006.

## Kêrioù all

* Abercrombie, Aberdour, Anstruther, Arncroach, Auchterderran, Auchtermuchty, Auchtertool
* Balfarg, Ballingry, Balmalcolm, Balmerino, Balmullo, Benarty, Blairhall, Blebo Craigs, Buckhaven, Burntisland
* Cairneyhill, Cardenden, Carnbee, Carnock, Cellardyke, Ceres, Chance Inn, Charlestown, Cluny, Coaltown of Balgonie, Collessie, Comrie, Cowdenbeath, Craigrothie, Crail, Crombie, Crossford,Crossgates, Crosshill, Culross, Cupar, Cupar Muir
* Dairsie, Dalgety Bay, Donibristle, Dunbog, Dunfermline, Dysart
* Earlsferry, East Wemyss, Elie
* Falkland, Freuchie, Forgan
* Gateside, The Gauldry, Glenrothes, Grange of Lindores, Guardbridge
* Hillend
* Inverkeithing
* Jamestown
* Kelty, Kemback, Kennoway, Kettlebridge, Kilconquhar, Kilmany, Kilrenny, Kincardine, Kinghorn, Kinglassie, Kingsbarns, Kingseat, Kingskettle, Kirkcaldy
* Ladybank, Largoward, Leslie, Leuchars, Leven, Letham, Limekilns, Lindores, Lochgelly, Lower Largo, Lumphinnans, Lundin Links, Luthrie
* Markinch, Methil, Methilhill, Mountfleurie
* Newburgh, Newton of Falkland, Newport-on-Tay, North Queensferry, Newburn
* Oakley
* Peat Inn, Pickletillum, Pitlessie, Pitscottie, Pittencrief, Pittenweem,
* Rosyth, Rockwood
* Saline, Springfield, St Andrews, St Monans, Stratheden, Strathkinness, Strathmiglo, Star
* Tayport, Thornton, Torryburn, Teasses
* Upper Largo
* Wellwood, West Wemyss, Windygates, Woodhaven, Wormit
* High and Low Valleyfield

## Istor

Unan eus ar rouantelezhioù pikt, ha komzet e vez c'hoazh eus Rouantelezh It Fìobh e Bro-Skos. Mary Stuart zo bet bac'het e kastell Loch Leven.
A-raok an adreizhañ melestradurel e 1975 e oa Kinrosshire unan eus kontelezhioù bihanañ Bro-Skos.

## Tud brudet

* Ian Anderson , soner eus ar strollad Jethro Tull
* Gordon Brown, kentañ ministr Breizh-Veur
* Andrew Carnegie, greantour
* Jim Clark, karrvleiner
* Alexander Selkirk, moraer, poltredet e Robinson Crusoe
* Adam Smith, armerzhour
# Fête du bruit

Ar Fête du bruit a zo ur festival krouet e 2009 e Landerne, e Leon, e Breizh, hag a vez dalc'het e kreiz miz Eost e-pad 2 zevezh. Aozet e vez war Reper ar palud bihan .

## An anv

Dont a ra an anv eus an dro-lavar c'hallek faire du bruit dans Landerneau.

## An aozerien

Aozet eo ar festival gant Régie-scène. Skoazell-arc'hant a resevont, met kevelerien o deus ivez : stalioù Landerne, Espace Culturel E.Leclerc Landerne, Le Crédit Mutuel de Bretagne, Ets Adam (Brasserie des Abers, Bier Mutine), Breizh Cola, Radio france, Chérie FM, Fréquence Mutine, Virgin radio, Le Télégramme, Ouest-France, maville.com, Bic, Magasin vert.

## Istor
### 2009

Digeriñ a ra ar festival d'ar 15 a viz Eost 2009. Ar bloavezh-se ne resevont nemet arzourien gallek : Tryo, Archimède, Caravan Palace, Ridan, Anais, Bernard Lavilliers... ha deuet eo 12 000 den evit taol kentañ ar festival.

### 2010

Evit ar bloavezh 2010 eo bet degemeret gant ar festival, Placebo, Status Quo, BB Brunes, Morcheeba, Wax Tailor, Steel Pulse, Zaz, Danakil, Soldat Louis, Batignolles, Florent Vintrigner, 2 Many DJ's, La Rue Kétanou, Melissa Auf Der Maur...

## Notennoù ha daveoù

* ↑ http://maps.google.fr/maps?hl=fr&q=Landerneau.&um=1&ie=UTF-8&sa=N&tab=wl maps.google.fr
* ↑ http://www.francomix.com/breve-Festival_Fete_du_bruit_dans_Landerneau_2009_le_programme-940.html, Festival Fête du bruit dans Landerneau 2009 : le programme, www.francomix.com
* ↑ http://www.francomix.com/breve-Festival_Fete_du_bruit_dans_Landerneau_2010_programme_et_clips-1140.html, L'affiche 2010, www.francomix.com

## Liamm diavaez

* (fr) Programm 2010
# Fólkaflokkurin

* Ministr Kentañ
** Jóannes Eidesgaard
* Løgting
* Strolladoù Politikel
* Dilennadegoù: 2004, 2008
* Rannvroioù
* Kerioù
See also: Politikerezh Danmark
Fólkaflokkurin (Faeroeg Strollad ar Bobl) a zo ur strollad politikel mirour en Inizi Faero. Bleniet eo gant Jørgen Niclasen ha kenezelet eo ouzh Unvaniezh Etrevoadel Demokratel. En dilennadegoù 2004 en-deus gounezet 20.6% ar mouezhioù ha 7 kannad e parlamant ar vro.
A-du gant un emverouriezh vrasoc'h evit ar inizi e oa betek 1994 ha bremañ e klask ar strollad gounit an dizalc'hiezh klok. Kevreet e oa gant Tjóðveldisflokkurin ha Sjálvstýrisflokkurin betek 2004. D'an amzeried-se ez int aet e-barzh gouarnamant Jóannes Eidesgaard asambles Sambandsflokkurin ha Javnaðarflokkurin a fell dezho e chomo an Inizi Faero un darn eus Danmark.
En dilennadegoù broadel 2007 en deus gounezet 20.5% ar mouezhioù ha kollet en deus e gannad nemetañ er Folketing. E dilennadegoù 2011 en deus tapet 8 sez (war 33) el Løgting ha deuet eo da vezañ an eil strollad eus ar vro evit a sell ar sammad a vouezhioù.

## Liammoù diavaez

* Lec'hienn ofisiel
# Féron

Kumunioù Frañs :
| Anv | Féron |
| Skoed | |
| Lec'hiadur Féron en Arondisamant Avesnes-sur-Helpe | |
| Riez | Frañs |
| Departamant | Norzh |
| Bro hengounel | |
| Arondisamant | Avesnes-sur-Helpe |
| Etrekumuniezh | Communauté de communes Action Fourmies et environs |
| Kanton | Trélon |
| Kod INSEE | 59229 |
| Kod-post | 59610 |
| Maer | Jean-François Baudry |
| Amzer-gefridi | 2008-2014 |
| Gorread | 13,39 km² |
| Led | 50° 02' 48" Norzh |
| Hed | 04° 01' 32" Reter |
| Uhelder kreiz | 172 m |
| Uhelder bihanañ | 158 m |
| Uhelder brasañ | 223 m |
| Poblañs hep kontoù doubl | 520 (2007) |
| Stankter | 38 a./km² |
| Lec'hienn ar gumun | |
Féron a zo ur gumun eus departamant gall Norzh e Bro-C'hall.

## Monumantoù ha traoù heverk

* An iliz katolik, 1614, gant ur c'hloc'hdi-tour-kreiz.

## Dave ha notennoù

* ↑ http://www.flickr.com/photos/32854510@N06/3385135969/ Luc'hskeudennoù
* ↑ Cassini hag EBSSA
# Fórnoles

Fórnoles zo ur gumun eus proviñs Teruel, en Aragon, e Spagn. An niver annezidi zo 84 (2023).
# Férez

Férez zo ur gumun e Spagn, e Proviñs Albacete, e Kumuniezh emren Kastilha-La Mancha.
# Férin

Kumunioù Bro-C'hall :
| Anv | Férin |
| Skoed | |
| Lec'hiadur Férin en Arondisamant Douai | |
| Riez | Bro-C'hall |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Douai |
| Etrekumuniezh | Communauté d'agglomération du Douaisis |
| Kanton | Douai-Kreisteiz |
| Kod INSEE | 59228 |
| Kod-post | 59169 |
| Maer | Jean-Pierre Leignel |
| Amzer-gefridi | 2008-2014 |
| Gorread | 5,52 km² |
| Led | 50° 19' 43" Norzh |
| Hed | 03° 04' 28" Reter |
| Uhelder kreiz | 34 m |
| Uhelder bihanañ | 27 m |
| Uhelder brasañ | 45 m |
| Poblañs hep kontoù doubl | 1 332 (2007) |
| Stankter | 241 a./km² |
| Lec'hienn ar gumun | Férin |
Férin a zo ur gumun eus departamant Norzh e Bro-C'hall.
* Férin tro 1600

## Monumantoù ha traoù heverk

* Iliz katolik Saint Amand, 1922

## Melestradurezh

Roll maered ar gumun :
| Mare | Mare | Anv |
| Meurzh 1977 | Mezheven 1995 | Bernard Roger |
| Mezheven 1995 | Meurzh 2001 | Raymond Sibille |
| Meurzh 2001 | Meurzh 2014 | Jean-Pierre Leignel |
| N'eo ket anavezet c'hoazh an holl fedoù. |||||

## Dave ha notennoù

* ↑ Cassini hag EBSSA
# Föhr

Föhr (Feer e frizeg, Før e daneg) zo unan eus Inizi Friz an Hanternoz en Alamagn.
Emañ e Mor an Hanternoz, war aod stad Schleswig-Holstein. War-dro 82 km² eo he gorread, gant 12 km hed ha 6,8 km led, ar pezh a ra anezhi an eil enezenn vrasañ e Friz an Hanternoz. Tremen 8500 annezad zo o chom e Föhr (2011). Wyk eo ar gêr vrasañ enni, gant an hanter eus poblañs an enezenn.
Ul lodenn eus an enezidi a gomz ur rannyezh frizek, anvet Fering, diwar anv an enezenn. Gant an dud all e vez komzet alamaneg-izel pe alamaneg unvan.

## Liammoù diavaez

* Lec'hienn ofisiel an enezenn (en alamaneg)
a vo kavet e Wikimedia Commons.
# Federico Manca

Federico Manca a zo bet ganet e 1969.
Ur mestrc’hoarier echedoù italian eo.
2425 eo e renk Elo.
Mestr Meur eo.

## Liammoù diavaez

* E fichenn Fide
* E bartiennoù e Chess Games
# Federico Norcia

Federico Norcia a zo bet ganet d’an 31 a viz Meurzh 1905 e Lugo di Ravenna (Italia) ha marvet d’an 13 a viz Gouere 1985 e Modena (Italia).
Mestrc’hoarier echedoù italian e oa.
Anvet e voe Mestr e 1931.
Kampion broadel Italia e oA bet e 1952.

## Liammoù diavaez

* E c'hoari e Chess Games
* Ur bartienn : Enrico Paoli a-enep da Federico Norcia